stanford-oval/wikipedia huggingface dataset:
โรคหืด

ระวังสับสนกับ อาการหอบ
| โรคหืด (Asthma) |
| --- | --- |

อุปกรณ์ทดสอบสมรรถภาพปอด ใช้สำหรับตรวจวัดอัตราลมหายใจออกสูงสุด มีความสำคัญทั้งในการติดตามและการวินิจฉัยโรคหืด
สาขาวิชา: วิทยาปอด
อาการ: หายใจมีเสียงหวีดซ้ำเป็นชุด, ไอ, แน่นหน้าอก, หายใจไม่อิ่ม
ระยะดำเนินโรค: ระยะยาว
สาเหตุ: พันธุกรรม และปัจจัยด้านสิ่งแวดล้อม
ปัจจัยเสี่ยง: มลภาวะทางอากาศ, สารก่อภูมิแพ้
วิธีวินิจฉัย: ขึ้นอยู่กับอาการ, การตอบสนองต่อการบำบัด, ตรวจด้วยสไปโรมิเตอร์
การรักษา: หลีกเลี่ยงสิ่งกระตุ้น, คอร์ติโคสเตอรอยด์ชนิดสูดพ่น, ซัลบูทามอล
ความชุก: 358 ล้านคน (ค.ศ. 2015)
การเสียชีวิต: 397,100 คน (ค.ศ. 2015)
โรคหืด (อังกฤษ: asthma) หรือ โรคหอบหืด เป็นโรคการอักเสบเรื้อรังของทางเดินอากาศหายใจที่พบบ่อย ลักษณะคือ มีอาการหลายอย่างแบบเป็นซ้ำ มีการอุดกั้นทางเดินอากาศหายใจและหลอดลมหดเกร็งแบบย้อนกลับได้ อาการทั่วไปมีเสียงหวีด ไอ แน่นหน้าอกและหายใจกระชั้น
เชื่อว่าโรคหืดเกิดจากปัจจัยทางพันธุกรรมและสิ่งแวดล้อมผสมกัน การวินิจฉัยโดยปกติอาศัยรูปแบบของอาการ การตอบสนองต่อการรักษาตามเวลาและการวัดปริมาตรอากาศหายใจ (spirometry) ในทางคลินิก จำแนกตามความถี่ของอาการ ปริมาตรการหายใจออกเบ่งใน 1 วินาที (FEV1) และอัตราการไหลของการหายใจออกสูงสุด (peak expiratory flow rate) โรคหืดยังอาจจำแนกเป็นแบบภูมิแพ้กรรมพันธุ์ (atopic) หรือภายนอก (extrinsic) หรือไม่ใช่ภูมิแพ้กรรมพันธุ์ (non-atopic) หรือภายใน (intrinsic) โดยภูมิแพ้กรรมพันธุ์หมายถึงความไวแฝงรับโรค (predisposition) ต่อการเกิดปฏิกิริยาไวเกินชนิดที่ 1

เสียงหายใจหวีด
เสียงหวีดที่ได้ยินทางหูฟังทางการแพทย์
การรักษาอาการเฉียบพลันโดยปกติใช้ตัวทำการบีตา-2 ที่ออกฤทธิ์สั้นแบบสูด (inhaled short-acting beta-2 agonist) เช่น ซัลบูทามอล เพื่อให้มีฤทธิ์ขยายหลอดลม และคอร์ติโคสเตอรอยด์ทางปาก ในผู้ป่วยที่อาการรุนแรงมาก อาจต้องใช้คอร์ติโคสเตอรอยด์ แมกนีเซียมซัลเฟตทางหลอดเลือดดำ และให้เข้ารักษาในโรงพยาบาล อาการสามารถป้องกันได้โดยการเลี่ยงสิ่งกระตุ้น เช่น สารก่อภูมิแพ้และยาระคาย และโดยการใช้คอร์ติโคสเตอรอยด์แบบสูด ตัวทำการบีตาที่ออกฤทธิ์ยาว (LABA) หรือสารต้านลิวโคไตรอีน (antileukotriene) อาจใช้เพิ่มเติมจากคอร์ติโคสเตอรอยด์แบบสูดหากยังควบคุมอาการโรคหืดไม่ได้
การเกิดโรคหืดเพิ่มขึ้นอย่างสำคัญนับแต่คริสต์ทศวรรษ 1970 ในปี พ.ศ. 2554 มีผู้ได้รับวินิจฉัยเป็นโรคหืดทั่วโลก 235–300 ล้านคน และเป็นเหตุให้มีผู้เสียชีวิต 250,000 คน ส่วนใหญ่เป็นคนในประเทศกำลังพัฒนา ผู้ป่วยส่วนใหญ่เริ่มมีอาการตั้งแต่วัยเด็ก ประวัติศาสตร์ของโรคหืดมีย้อนไปถึงสมัยอียิปต์โบราณ
การรักษา > การใช้ยา

ยาที่ใช้รักษาโรคหืดแบ่งออกเป็นสองกลุ่มหลักๆ ได้แก่ ยาสำหรับบรรเทาอาการเมื่อมีอาการกำเริบ และ ยาสำหรับควบคุมอาการในระยะยาวเพื่อป้องกันไม่ให้มีอาการกำเริบ โดยทั่วไปแล้วจะไม่มีการใช้ยาปฏิชีวนะสำหรับรักษาผู้ป่วยโรคหืดที่มีอาการกำเริบเฉียบพลัน เว้นแต่มีข้อบ่งชี้อื่น
พยากรณ์โรค

ผู้ป่วยโรคหืดโดยทั่วไปแล้วจะมีพยากรณ์โรคที่ดี โดยเฉพาะผู้ป่วยเด็กที่มีอาการเล็กน้อย อัตราการเสียชีวิตลดลงอย่างมากในช่วง 20-30 ปีที่ผ่านมา เนื่องจากผู้ป่วยได้รับการวินิจฉัยครอบคลุมมากขึ้น และการรักษาพัฒนามากขึ้น ใน ค.ศ. 2010 อัตราการเสียชีวิตของผู้ป่วยโรคหืดอยู่ที่ 170 ในล้าน สำหรับผู้ป่วยชาย และ 90 ในล้าน สำหรับผู้ป่วยหญิง อย่างไรก็ดีอัตราการเสียชีวิตในแต่ละประเทศยังแตกต่างกันมาก โดยอาจแตกต่างกันได้ถึงราว 100 เท่า
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โรคหืด
วิกิคำคมภาษาอิตาลี มีคำกล่าวเกี่ยวกับ Asma
โรคหืด ที่เว็บไซต์ Curlie
| --- | --- |
การจำแนกโรค: DICD-10: J45 ICD-9-CM: 493 OMIM: 600807 MeSH: D001249 DiseasesDB: 1006 SNOMED CT: 195967001
ทรัพยากรภายนอก: MedlinePlus: 000141 eMedicine: article/806890 Patient UK: โรคหืด
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย
โรงเรียนชะแล้นิมิตวิทยา

| โรงเรียนชะแล้นิมิตวิทยา อำเภอสิงหนคร จังหวัดสงขลา Chalaenimitwittaya School |
| --- | --- |

ที่ตั้ง

หมู่ที่4 ตำบลชะแล้   อำเภอสิงหนคร จังหวัดสงขลา  ประเทศไทย 90330
ข้อมูล
ชื่ออื่น: ช.ว.
ประเภท: โรงเรียนมัธยมศึกษาขนาดเล็ก
สถาปนา: 4 กุมภาพันธ์ พ.ศ. 2529
ผู้ก่อตั้ง: กระทรวงศึกษาธิการ
รหัส: 1090550527
สี:    ฟ้า - น้ำเงิน
เว็บไซต์: http://www.fb.com/chalaenimit
โรงเรียนชะแล้นิมิตวิทยา (อังกฤษ: Chalaenimitwittaya School)ตั้งอยู่ที่ ม.4 ตำบลชะแล้ อำเภอสิงหนคร จังหวัดสงขลา เปิดทำการเรียนการสอนในระดับชั้นมัธยมศึกษาตอนต้นและมัธยมศึกษาตอนปลาย
ประวัติ

พ.ศ. 2528 กรมสามัญศึกษา กระทรวงศึกษาธิการ อนุมัติให้โรงเรียนสงขลาวิทยาคมเปิดสาขาชั้น  ม.1 ขึ้นที่ตำบลชะแล้และตำบลปากรอ โดยใช้หอฉันของวัดชะแล้และศาลาโรงธรรมของวัดบ่อทรายเจริญธรรม เป็นสถานที่เรียน
4 กุมภาพันธ์ 2529 กรมสามัญศึกษาประกาศจัดตั้งโรงเรียนมัธยมศึกษา ตั้งอยู่ที่ หมู่ที่ 4 ตำบลชะแล้ อำเภอสิงหนคร จังหวัดสงขลา โดยใช้ชื่อว่า "โรงเรียนชะแล้นิมิตวิทยา" และแต่งตั้ง นายประดิษฐ์  สุขุม ดำรงตำแหน่งผู้บริหารคนแรก
พฤษภาคม 2533 โรงเรียนเข้าโครงการขยายโอกาสทางการศึกษา โดยไม่เรียกเก็บเงินบำรุงการศึกษา ตลอดหลักสูตรมัธยมศึกษาตอนต้น
ปีการศึกษา 2540 กรมสามัญศึกษา อนุมัติให้เปิดสอนระดับมัธยมศึกษาตอนปลาย
ปีการศึกษา 2543 เริ่มขยายโอกาสทางการศึกษาในระดับหลักสูตรมัธยมศึกษาตอนปลาย
ปีการศึกษา 2546 โอนไปสังกัดสำนักงานเขตพื้นที่การศึกษาสงขลา เขต 1 สังกัดคณะกรรมการการศึกษาขั้นพื้นฐาน
ปีการศึกษา 2553 โอนไปสังกัดสำนักงานเขตพื้นที่การศึกษามัธยมศึกษา เขต 16 สังกัดคณะกรรมการการศึกษาขั้นพื้นฐาน
โรงพยาบาลแรฟเฟิลส์

| โรงพยาบาลแรฟเฟิลส์  (จีน: 莱佛士医院) |
| --- | --- |
แรฟเฟิลส์เมดิคอลกรุป
โรงพยาบาลแรฟเฟิลส์ในประเทศสิงคโปร์

ภูมิศาสตร์
ที่ตั้ง: 585 ถนนนอร์ธบริดจ์, ประเทศสิงคโปร์ 188770
พิกัด: 1°18′05″N 103°51′26″E﻿ / ﻿1.301297°N 103.857291°E﻿ / 1.301297; 103.857291
หน่วยงาน
รูปแบบทุน: แสวงผลกำไร
ประเภท: ทั่วไป
บริการสุขภาพ
แผนกฉุกเฉิน: มี
จำนวนเตียง: 380 เตียง
ประวัติ
เปิดให้บริการ: 16 มีนาคม ค.ศ. 2002
ลิงก์
เว็บไซต์: www.raffleshospital.com
โรงพยาบาลแรฟเฟิลส์ (อังกฤษ: Raffles Hospital; การย่อ: RH) (จีน: 莱佛士医院 : Lái fú shì yīyuàn) เป็นโรงพยาบาลเอกชนบริการระดับตติยภูมิของแรฟเฟิลส์เมดิคอลกรุป ซึ่งเป็นผู้ให้บริการสุขภาพเอกชนในประเทศสิงคโปร์
ประวัติ

เมื่อวันที่ 12 กันยายน ค.ศ. 1997 บริษัทสองแห่ง ได้แก่ แรฟเฟิลส์เมดิคอลกรุป และพิเดมโกแลนด์ ได้ก่อตั้งบริษัทกิจการร่วมค้าเพื่อเปลี่ยนบลังโกคอร์ต ซึ่งเคยเป็นตึกสำนักงานและแหล่งชอปปิงที่ตั้งอยู่ใกล้สถานีรถไฟฟ้าขนส่งมวลชนบูกิส มาเป็นโรงพยาบาลแรฟเฟิลส์ในปัจจุบัน
โรงพยาบาลแรฟเฟิลส์เปิดอย่างเป็นทางการเมื่อวันที่ 16 มีนาคม ค.ศ. 2002 โดยอดีตรองนายกรัฐมนตรี ลี เซียนลุง
อาคารโรงพยาบาล

โรงพยาบาลเป็นอาคารรูปตัวแอล (L) ครอบคลุมพื้นที่ 540,000 ตารางฟุต (50,000 ตารางเมตร) บนพื้นที่ 13 ชั้น ซึ่งเป็นอาคารที่ได้รับการปรับปรุงใหม่ โดยยังคงรักษาตัวตึกหลักของอาคารลังโกคอร์ตที่มีอยู่ก่อนไว้
ที่พักของผู้ป่วยในโรงพยาบาลประกอบด้วยห้องชุด, ห้องส่วนตัว, ห้องคู่ ตลอดจนสิ่งอำนวยความสะดวกแบบสี่ห้องนอนและหกห้องนอนราคาประหยัด
เมื่อวันที่ 13 ธันวาคม ค.ศ. 2008 โรงพยาบาลแรฟเฟิลส์ได้รับการรับรองจากจอยต์คอมมิชชันอินเตอร์เนชันแนล
รางวัล

โรงพยาบาลแรฟเฟิลส์ได้รับการจัดอันดับโรงพยาบาลแห่งปีใน ค.ศ. 2006 จากฟรอสต์แอนด์ซัลลิแวนสิงคโปร์เอกเซลเลนซ์อะวอดส์ และด้วยเตียงผู้ป่วยใน 380 เตียง โรงพยาบาลแรฟเฟิลส์ได้รับการจัดอันดับโดยนิตยสารนิวส์วีกให้เป็นโรงพยาบาลอันดับ 10 ในประเทศสิงคโปร์เมื่อ ค.ศ. 2020
แหล่งข้อมูลอื่น

เว็บไซต์ทางการ
โรงพยาบาลแรฟเฟิลส์ในบูกิส ประเทศสิงคโปร์
แล็กทูโลส

| --- | --- |

ข้อมูลทางคลินิก
การอ่านออกเสียง: /ˈlæktjʊloʊs/ 
ชื่อทางการค้า: Cholac, Generlac, Consulose, Duphalac และอื่น ๆ
ชื่ออื่น: 4-O-β-D-Galactosyl-D-fructose
AHFS/Drugs.com: โมโนกราฟ
MedlinePlus: a682338
ระดับความเสี่ยงต่อทารกในครรภ์:  US: B (ไม่มีความเสี่ยงในสัตว์)   
ช่องทางการรับยา: ปาก (รับประทาน)
รหัส ATC: A06AD11 (WHO) 
กฏหมาย
สถานะตามกฏหมาย:  UK: General sales list (GSL, OTC)   US: Prescription required   In general: Over-the-counter (OTC) 
ข้อมูลเภสัชจลนศาสตร์
ชีวประสิทธิผล: ดูดซึมได้ไม่ดี
การเปลี่ยนแปลงยา: 100% ในลำไส้ใหญ่โดยแบคทีเรียในลำไส้
ระยะเริ่มออกฤทธิ์: 8 ถึง 48 ชั่วโมง
ครึ่งชีวิตทางชีวภาพ: 1.7–2 ชั่วโมง
การขับออก: อุจจาระ
ตัวบ่งชี้
 ชื่อตามระบบ IUPAC 4-O-β-D-Galactopyranosyl-β-D-fructofuranose OR (2S,3R,4S,5R,6R)-2-((2R,3S,4S,5R)-4,5-Dihydroxy-2,5-bis(hydroxymethyl)tetrahydrofuran-3-yloxy)-6-(hydroxymethyl)tetrahydro-2H-pyran-3,4,5-triol 
เลขทะเบียน CAS: 4618-18-2 Y
PubChem CID: 11333
DrugBank: DB00581 Y
ChemSpider: 10856 Y
UNII: 9U7D5QH5AE
KEGG: D00352 Y
ChEBI: CHEBI:6359 Y
ChEMBL: CHEMBL296306 Y
ECHA InfoCard: 100.022.752 
ข้อมูลทางกายภาพและเคมี
สูตร: C12H22O11
มวลต่อโมล: 342.297 g·mol−1
แบบจำลอง 3D (JSmol): Interactive image
 SMILES O[C@H]2[C@H](O[C@@H]1O[C@H](CO)[C@H](O)[C@H](O)[C@H]1O)[C@H](O[C@]2(O)CO)CO 
 InChI InChI=1S/C12H22O11/c13-1-4-6(16)7(17)8(18)11(21-4)22-9-5(2-14)23-12(20,3-15)10(9)19/h4-11,13-20H,1-3H2/t4-,5-,6+,7+,8-,9-,10+,11+,12-/m1/s1 Y Key:JCQLYHFGKNRPGE-FCVZTGTOSA-N Y 
  (verify)
 สารานุกรมเภสัชกรรม
แล็กทูโลส (อังกฤษ: Lactulose) เป็นน้ำตาลที่ดูดซึมไม่ได้ สามารถใช้รักษาอาการท้องผูก โดยใช้รับประทาน ซึ่งปกติจะออกฤทธิ์ภายใน 8–12 ชั่วโมง แต่อาจใช้เวลาถึง 2 วันก่อนที่อาการท้องผูกจะดีขึ้น นอกจากนี้ยังสามารถใช้รักษาโรคสมองจากตับ (hepatic encephalopathy) โดยใช้รับประทาน หรือสอดในไส้ตรง
แล็กทูโลส อาจก่อให้เกิดผลข้างเคียงทำให้มีลมในท้อง และปวดท้อง รวมถึงมีโอกาสสร้างความไม่สมดุลของอิเล็กโทรไลต์ ซึ่งอาจุเป็นสาเหตุของอาการท้องร่วง ทั้งนี้ ไม่พบหลักฐานว่าแล็กทูโลสเป็นอันตรายต่อทารกในครรภ์ โดยทั่วไปจึงพิจารณาว่าแล็กทูโลสปลอดภัยต่อผู้ที่กำลังให้นมลูก แล็กทูโลสจัดอยู่ในยาระบายแบบออสโมซิส (osmotic laxative)
แล็กทูโลสถูกผลิตขึ้นเป็นครั้งแรกในปี ค.ศ. 1929 และได้ใช้เป็นยาตั้งแต่คริสต์ทศวรรษ 1950 อยู่ในบัญชียาหลักแห่งองค์การอนามัยโลก ซึ่งรวบรวมยาที่จำเป็น มีประสิทธิผล และปลอดภัยที่สุดในระบบสาธารณสุข แล็กทูโลสมีจำหน่ายทั้งในรูปแบบยาสามัญ และยาที่มีชื่อทางการค้า
แล็กทูโลสสามารถผลิตได้จากน้ำตาลแล็กโทสที่พบในนม ซึ่งเป็นไดแซ็กคาไรด์ (น้ำตาลโมเลกุลคู่) ที่เกิดจากการรวมตัวกันของโมเลกุลของโมโนแซ็กคาไรด์ (น้ำตาลโมเลกุลเดี่ยว) กาแล็กโทส และกลูโคส อย่างละ 1 โมเลกุล
การแพทย์ > ท้องผูก (constipation)

แล็กทูโลสใช้เพื่อรักษาอาการท้องผูกที่ไม่ทราบสาเหตุและเรื้อรัง (chronic idiopathic constipation) ในคนไข้ทุกอายุ โดยเป็นการรักษาแบบระยะยาว  นอกจากนี้ ยังสามารถใช้แล็กทูโลสเพื่อแก้ท้องผูกที่เป็นผลของยาโอปิออยด์ และใช้รักษาอาการของโรคริดสีดวงทวารโดยทำอุจจาระให้อ่อนนุ่มลง
ขนาดของแล็กทูโลสเพื่อรักษาอาการท้องผูกที่ไม่ทราบสาเหตุและเรื้อรัง จะขึ้นอยู่กับความรุนแรงของอาการท้องผูก และผลที่ต้องการ ตั้งแต่เป็นตัวทำอุจจาระให้อ่อนนุ่มลง ไปจนถึงทำให้ท้องร่วง โดยจะลดขนาดของแล็กทูโลสลงในผู้ป่วยภาวะมีกาแล็กโทสในเลือด (galactosemia) เนื่องจากการสังเคราะห์แล็กทูโลสจะใช้โมโนแซ็กคาไรด์ชนิดกาแล็กโทสในกระบวนการ
การแพทย์ > ภาวะแอมโมเนียเกินในเลือด (hyperammonemia)

แล็กทูโลสมีประโยชน์ในการรักษาภาวะแอมโมเนียเกินในเลือด (hyperammonemia) ซึ่งเป็นสาเหตุของโรคสมองจากตับ (hepatic encephalopathy) คือ ยาจะช่วยดักจับแอมโมเนีย (NH3) ในลำไส้ใหญ่ โดยอาศัยแบคทีเรียในลำไส้ใหญ่ เพื่อทำลำไส้ใหญ่ให้เป็นกรด แล้วเปลี่ยนแอมโมเนียซึ่งสามารถแพร่อย่างเป็นอิสระให้เป็นแอมโมเนียม ไอออน (NH+
4) ซึ่งไม่สามารถแพร่กลับเข้าสู่เลือด
ยามีประโยชน์ป้องกันภาวะแอมโมเนียเกินในเลือดที่เป็นผลข้างเคียงจากการใช้ยา valproic acid เพื่อรักษาโรคลมชัก โรคอารมณ์สองขั้ว และโรคไมเกรน
การรักษาโรคสมองจากตับโดยทั่วไปจำเป็นต้องรับประทานแล็กทูโลสค่อนข้างมากถึง 3–4 ครั้งต่อวัน จึงทำให้มีอาการท้องร่วงเป็นครั้งคราว และท้องอืดเรื่อย ๆ เป็นผลข้างเคียงที่เกิดขึ้นอย่างหลีกเลี่ยงไม่ได้ ผู้ป่วยที่รับประทานแล็กทูโลสในระดับนี้ โดยทั่วไปจะต้องใส่ผ้าอ้อมผู้ใหญ่ และกางเกงในพลาสติกสำหรับกิจกรรมนอกบ้าน หรือเมื่อนอน (โดยอาจต้องใช้เบาะป้องกันเตียงด้วย) เนื่องจากอาการท้องร่วงอาจเกิดได้อย่างรวดเร็วโดยไร้สัญญาณเตือน
การแพทย์ > ภาวะจุลินทรีย์ในลำไส้เล็กเจริญเติบโตมากผิดปกติ (small intestine bacterial overgrowth; SIBO)

แล็กทูโลสสามารถใช้สำหรับทดสอบว่า มีภาวะจุลินทรีย์ในลำไส้เล็กเจริญเติบโตมากผิดปกติ (small intestine bacterial overgrowth; อักษรย่อ: SIBO) หรือไม่ แต่มีงานวิจัยหลายงานได้ตั้งข้อสงสัยอย่างหนักถึงความน่าเชื่อถือ ของการวินิจฉัย SIBO ด้วยวิธีนี้
การทดสอบจะให้ผู้รับการทดสอบรับประทานแล็กทูโลสเป็นจำนวนมาก แล้วตรวจสอบว่ามีแก๊สไฮโดรเจนในลมหายใจหรือไม่ การทดสอบจะมีผลเป็นบวกถ้าพบว่ามีไฮโดรเจนเพิ่มขึ้นในลมหายใจ ก่อนถึงเวลาที่คาดว่าแบคทีเรียในลำไส้ใหญ่จะย่อยสลายน้ำตาลได้ การทดสอบนี้มาจากผลงานวิจัยเบื้องต้นที่ได้เสนอสมมติฐานว่า การย่อยสลายที่เกิดก่อนมาจากลำไส้เล็ก อย่างไรก็ตาม ภายหลังก็มีการเสนอคำอธิบายอีกอย่างว่า เป็นค่าแปรปรวนของเวลาที่อาหารผ่านลำไส้เล็กในแต่ละบุคคล
การแพทย์ > การใช้ในผู้มีครรภ์ (pregnancy) และผู้ให้นมลูก (breastfeeding)

ไม่พบหลักฐานว่าแล็กทูโลสเป็นอันตรายต่อทารกในครรภ์ โดยทั่วไปจึงพิจารณาว่าแล็กทูโลสปลอดภัยต่อผู้ที่กำลังให้นมลูก
ผลข้างเคียง

ผลข้างเคียงสามัญของแล็กทูโลส อาจทำให้ ปวดท้อง ท้องร้อง (borborygmus) และมีอาการท้องอืด (flatulence) ในบุคคลทั่วไป การรับประทานแล็กทูโลสที่มากเกินจะทำให้รู้สึกไม่สบาย แต่ก็ไม่เป็นอันตรายถึงชีวิต
ผลข้างเคียงที่ไม่สามัญ อาจทำให้ คลื่นไส้ และอาเจียน ในบุคคลที่ไวต่อแล็กทูโลส เช่น คนชรา หรือผู้ที่ไตทำงานได้ไม่เต็มที่
การรับประทานแล็กทูโลสเกินขนาด อาจทำให้มีภาวะขาดน้ำ และความปั่นป่วนของอิเล็กโทรไลต์ เช่น ระดับแมกนีเซียมต่ำเกิน
การรับประทานแล็กทูโลสไม่ได้ทำให้น้ำหนักเพิ่ม เพราะร่างกายไม่สามารถย่อยแล็กทูโลสได้ และแล็กทูโลสไม่มีคุณค่าทางโภชนาการ ทั้งนี้ แม้แล็กทูโลสจะมีโอกาสทำให้ฟันผุน้อยกว่าซูโครส แต่น้ำตาลทุกชนิดก็อาจทำให้ฟันผุ จึงเป็นปัจจัยที่ควรพิจารณาสำหรับบุคคลที่ไว หรือเสี่ยงต่อสถานการณ์นี้
กลไกการทำงาน

แล็กทูโลส เป็นไดแซ็กคาไรด์ ที่เกิดจากโมโนแซ็กคาไรด์ 2 โมเลกุลประกอบกัน คือ ฟรักโทส และกาแล็กโทส อย่างละ 1 โมเลกุล ปกติจะไม่พบแล็กทูโลสในน้ำนมดิบ แต่จะสามารถพบได้เมื่อนำน้ำนมดิบไปผ่านกระบวนการให้ความร้อน โดยความร้อนยิ่งสูงเท่าใด ปริมาณก็จะยิ่งเพิ่มขึ้นเท่านั้น (จาก 3.5 mg/L ในนมพาสเจอร์ไรซ์ที่ผ่านความร้อนต่ำ เป็น 744 mg/L ในนมสเตอริไลซ์ในบรรจุภัณฑ์) แล็กทูโลสที่ผลิตเพื่อการค้า ผลิตโดยกระบวนการเปลี่ยนไอโซเมอร์ (isomerization) ของแล็กโทส
แล็กทูโลส ไม่ได้ถูกดูดซึมเข้าลำไส้เล็ก และไม่ได้ย่อยสลายโดยเอนไซม์ของมนุษย์ ดังนั้น แล็กทูโลสจึงดำรงอยู่ในอาหารที่เคี้ยวแล้วตลอดทางเดินอาหาร โดยเป็นตัวกักน้ำไว้ผ่านกระบวนการออสโมซิส ซึ่งทำอุจจาระให้อ่อนนุ่มลง และขับถ่ายออกมาได้ง่ายขึ้น
แล็กทูโลส ยังมีฤทธิ์ทุติยภูมิในลำไส้ใหญ่ เพราะแบคทีเรียในลำไส้จะใช้แล็กทูโลสในการหมักดอง และสร้างเมแทบอไลต์เช่น แอซิเตต ซึ่งมีทั้งฤทธิ์ดูดน้ำ (ออสโมซิส) และกระตุ้นการบีบรูดของลำไส้ แต่ก็ทำให้เกิดแก๊สในลำไส้ด้วย เช่น มีเทน ที่เป็นสาเหตุของการผายลม
แบคทีเรียในโคลอน (ลำไส้ใหญ่) จะย่อยสลายแล็กทูโลส ให้กลายเป็นกรดไขมันห่วงโซ่สั้น ซึ่งรวมถึงกรดแล็กติกและกรดน้ำส้ม โดยกรดไขมันห่วงโซ่สั้นส่วนหนึ่งจะแยกตัวออก แล้วทำสิ่งที่อยู่ในโคลอนให้เป็นกรด ด้วยการเพิ่มความหนาแน่นของไฮโดรเจน ไอออน (H+) ในลำไส้ นอกจากนี้ยังช่วยเปลี่ยนแอมโมเนีย (NH3) ให้กลายเป็นแอมโมเนียม ไอออน (NH+
4) ซึ่งดูดซึมไม่ได้ จึงเท่ากับดักแอมโมเนียไว้ในลำไส้ และลดความเข้มข้นของแอมโมเนียในเลือด ดังนั้น แล็กทูโลสจึงมีประสิทธิผลรักษาโรคสมองจากตับ โดยแล็กทูโลสเป็นยาป้องกันระดับทุติยภูมิ ของโรคสมองจากตับ สำหรับคนไข้ที่มีตับแข็ง นอกจากนี้ งานวิจัยในปี ค.ศ. 2007 ยังพบว่า มีการทำงานทางประชานที่ดีกว่า สำหรับบุคคลที่มีตับแข็งและเป็นโรคสมองจากตับในระดับน้อยซึ่งรักษาด้วยแล็กทูโลส
สังคมและวัฒนธรรม > ชื่อ

แล็กทูโลส เป็นชื่อระหว่างประเทศที่ไม่มีเจ้าของ (INN) แล็กทูโลสถูกขายภายใต้ชื่อการค้าต่าง ๆ หลายชื่อ เช่น Cholac, Chronulac, Constilac, Generlac, Consulose, Constulose, Enulose, Kristalose, Duphalac และ ชื่อทางการค้าอื่น ๆ
สังคมและวัฒนธรรม > การวางจำหน่าย

แล็กทูโลสเป็นยาสามัญ สามารถหาซื้อได้โดยไม่ต้องใช้ใบสั่งยาในหลายประเทศ แต่ต้องใช้ใบสั่งแพทย์เพื่อซื้อในสหรัฐ ไนจีเรีย และออสเตรีย
สังคมและวัฒนธรรม > การใช้เป็นสารเติมแต่งอาหาร

ในหลายประเทศที่ไม่ต้องใช้ใบสั่งยาสำหรับซื้อแล็กทูโลส อาจใช้แล็กทูโลสเป็นสารเติมแต่งอาหาร เพื่อเพิ่มรสชาติและทำให้ขับถ่ายได้ง่ายขึ้น
การใช้ในเชิงสัตวแพทยศาสตร์

มีงานวิจัยรองรับว่า แล็กทูโลส สามารถใช้เป็นยาระบายในสัตว์ได้
แหล่งข้อมูลอื่น

สถานีย่อยเภสัชกรรม
สถานีย่อยแพทยศาสตร์
| ด ค กยาใช้กับท้องผูก (ยาระบาย และยาถ่าย) (A06) |
| --- | --- |
ทำให้อุจจาระอ่อนนุ่ม:  ด็อกคิวเสต 
กระตุ้นการเคลื่อนตัวของลำไส้:  บิซาโคดิล  บิโซซาติน  คาสคารา  น้ำมันละหุ่ง  แดนตรอน  ออกซิเฟนิซาทีน  ฟีนอล์ฟทาลีน  เซนโนไซด์  โซเดียมพิโคซัลเฟต 
ทำให้อุจจาระเกาะตัวเป็นก้อน:  เส้นใยอาหาร  อีธูโลส  ซิลเลี่ยม  เมล็ดฝ้าย  เมธิลเซลลูโลส  พอลีคาร์โบฟิลแคลเซียม  อินเดียทรากาคาน กัม  ข้าวสาลี 
ช่วยหล่อลื่นอุจจาระ:  พาราฟินเหลว  น้ำมันแร่  ปิโตรเลียมเจลลี่ 
เพิ่มปริมาตรน้ำในอุจจาระ:  แลคติทอล  แล็กทูโลส  ลามินาริด  แมกนีเซียมคาร์บอเนต  แมกนีเซียม ซิเตรท  แมกนีเซียมไฮดรอกไซด์ (มิลค์ออฟแมกนีเซีย)   แมกนีเซียมออกไซด์  แมกนีเซียมเพอร์ออกไซด์  แมกนีเซีนมซัลเฟต  แมนนิทอล  เพนตะอิรีธริทอล  โพลีเอธิลีนไกลคอล (แมโครกอล)  โซเดียมฟอสเฟต  โซเดียมซัลเฟต  โซเดียมทาร์เทรต  ซอร์บิทอล 
ยาสวนทวาร:  บิซาโคดิล  แดนตรอน  กลีเซอรอล  น้ำมัน  โซเดียมโดดีซิลซัลเฟต  โซเดียมลอลิลซัลเฟต  โซเดียมฟอสเฟต  ซอร์บิทอล 
โอปิออยด์แอนตาโกนิสต์:  อัลวิโมแพน  เมธิลนอลเทรกโซนโบรไมด์  นาโลซีกอล  นาโลโซน (ออกซิโคโดน/นาโลโซน) 
อื่นๆ:  ลินาโคลไทด์  ลูบิพรอสโทน  ออกซิเฟนิซาทีน  พรูคาโลไพรด์  เทกาเซอรอด  ยูริมอเรลิน
โรงเรียนการท่องเที่ยวและการบริการ มหาวิทยาลัยสวนดุสิต

| --- | --- |
School of Tourism and Hospitality Management, Suan Dusit University

สถาปนา: 26 มีนาคม พ.ศ. 2553
คณบดี: ผู้ช่วยศาสตราจารย์ ดร. พิมพ์มาดา วิชาศิลป์
ที่อยู่: 295 ถนนนครราชสีมา เขตดุสิต กรุงเทพมหานคร 10300
สี:    สีม่วง-สีเหลืองทอง
เว็บไซต์: www.thmdusit.dusit.ac.th 
โรงเรียนการท่องเที่ยวและการบริการ มหาวิทยาลัยสวนดุสิต (อังกฤษ: School of Tourism and Hospitality Management, Suan Dusit University) เป็นส่วนงานที่เทียบเท่าคณะ สังกัดมหาวิทยาลัยสวนดุสิต จัดตั้งขึ้นเมื่อ พ.ศ. 2553 ตามมติของที่ประชุมสภา มหาวิทยาลัยครั้งที่ 3(17)/2553 เมื่อวันที่ 26 มีนาคม พ.ศ. 2553 โดยมีวัตถุประสงค์เพื่อสร้างความ มีเอกภาพให้เกิดขึ้นในหลักสูตรอุตสาหกรรมการท่องเที่ยวและการบริการซึ่ง มหาวิทยาลัยสวนดุสิตได้ดำเนินการพัฒนาหลักสูตรที่เกี่ยวข้องกับอุตสาหกรรมการบริการมา ตั้งแต่ พ.ศ. 2528 และได้มีการพัฒนาอย่างต่อเนื่องจนเป็นหลักสูตรอุตสาหกรรมการท่องเที่ยวและ การโรงแรม
หลักสูตร

| หลักสูตรที่เปิดสอนในโรงเรียนการท่องเที่ยวและการบริการ มหาวิทยาลัยสวนดุสิต> ระดับปริญญาตรี | หลักสูตรที่เปิดสอนในโรงเรียนการท่องเที่ยวและการบริการ มหาวิทยาลัยสวนดุสิต> ระดับปริญญาโท | หลักสูตรที่เปิดสอนในโรงเรียนการท่องเที่ยวและการบริการ มหาวิทยาลัยสวนดุสิต> ระดับปริญญาเอก | หลักสูตรที่เปิดสอนในโรงเรียนการท่องเที่ยวและการบริการ มหาวิทยาลัยสวนดุสิต>  |
| --- | --- | --- | --- |
 หลักสูตรศิลปศาสตรบัณฑิต (ศศ.บ.) สาขาวิชาธุรกิจการโรงแรม  สาขาวิชาธุรกิจการบิน  สาขาวิชาการท่องเที่ยว  สาขาวิชาการออกแบบงานนิทรรศการและงานแสดง  สาขาวิชาการจัดการงานบริการ (หลักสูตรนานาชาติ):
แหล่งข้อมูลอื่น

เว็บไซต์อย่างเป็นทางการของมหาวิทยาลัยสวนดุสิต
เว๊บไซต์โรงเรียนการท่องเที่ยวและการบริการ มหาวิทยาลัยสวนดุสิต
โรงพยาบาลกุสุมาลย์

| โรงพยาบาลกุสุมาลย์ |
| --- | --- |
Kusuman Hospital


ประเภท: โรงพยาบาลชุมชน ระดับทุติยภูมิ 2.1 (F2)
ที่ตั้ง: เลขที่ 106 หมู่ 11 ถนนนิตโย ตำบลนาโพธิ์ อำเภอกุสุมาลย์ จังหวัดสกลนคร 47210
ประเทศ:  ประเทศไทย
ข้อมูลทั่วไป
ก่อตั้ง: 26 สิงหาคม พ.ศ. 2526 (41 ปี)
สังกัด: สำนักงานสาธารณสุขจังหวัดสกลนคร สำนักปลัดกระทรวงสาธารณสุข กระทรวงสาธารณสุข
ผู้อำนวยการ: แพทย์หญิงธีรารัตน์ พลราชม (พ.ศ. 2558 – ปัจจุบัน)
จำนวนเตียง: 60 เตียง (เปิดให้บริการจริง 40 เตียง)
บุคลากร: 175 คน (พ.ศ. 2566)
เว็บไซต์: โรงพยาบาลกุสุมาลย์
เฟซบุ๊ก: โรงพยาบาลกุสุมาลย์
โรงพยาบาลกุสุมาลย์ (อังกฤษ: Kusuman Hospital) เป็นโรงพยาบาลชุมชน ระดับทุติยภูมิ 2.1 (F2) ขนาด 60 เตียง (ปัจจุบันเปิดให้บริการจริง 40 เตียง) สังกัดสำนักงานสาธารณสุขจังหวัดสกลนคร สำนักงานปลัดกระทรวงสาธารณสุข ตั้งอยู่บนถนนนิตโย (สกลนคร-นครพนม) ในเขตพื้นที่ตำบลนาโพธิ์ อำเภอกุสุมาลย์ จังหวัดสกลนคร บนเนื้อที่ 28 ไร่ 2 งาน 37 ตารางวา เริ่มเปิดให้บริการอย่างเป็นทางการครั้งแรก เมื่อวันที่ 26 สิงหาคม พ.ศ. 2526 (41 ปี) ให้บริการด้านการตรวจรักษาโรคทั่วไป ส่งเสริม ป้องกัน และฟื้นฟูสภาพของประชาชนในพื้นที่อำเภอกุสุมาลย์ และพื้นที่ใกล้เคียง
ประวัติ

โรงพยาบาลกุสุมาลย์ เปิดให้บริการอย่างเป็นทางการครั้งแรก เมื่อวันที่ 26 สิงหาคม พ.ศ. 2526 โดยเป็นโรงพยาบาล ขนาด 10 เตียง ต่อมาในปี พ.ศ. 2531 ได้รับการยกฐานะเป็นโรงพยาบาลขนาด 30 เตียง เพื่อเพิ่มขีดความสามารถในการให้บริการมากยิ่งขึ้น และเมื่อปี พ.ศ. 2540 ได้ยกระดับเป็นโรงพยาบาลขนาด 60 เตียง ซึ่งในปัจจุบันเปิดให้บริการจริง 40 เตียง โดยมีแพทย์หญิงธีรารัตน์ พลราชม เป็นผู้อำนวยการโรงพยาบาล (พ.ศ. 2558 – ปัจจุบัน)
ตำแหน่งที่ตั้ง

โรงพยาบาลกุสุมาลย์ ตั้งอยู่ในเขตพื้นที่ตำบลนาโพธิ์ อำเภอกุสุมาลย์ จังหวัดสกลนคร ห่างจากที่ว่าการอำเภอกุสุมาลย์ ไปทางจังหวัดสกลนคร 4 กิโลเมตร ห่างจากโรงพยาบาลสกลนคร 40 กิโลเมตร ห่างจากโรงพยาบาลนครพนม 53 กิโลเมตร และห่างจากโรงพยาบาลโพนนาแก้ว จังหวัดสกลนคร ซึ่งเป็นโรงพยาบาลชุมชนที่ใกล้ที่สุด 30 กิโลเมตร
ผู้อำนวยการโรงพยาบาล

รายนามผู้อำนวยการโรงพยาบาลกุสุมาลย์ มีดังนี้
| ทำเนียบผู้อำนวยการโรงพยาบาลกุสุมาลย์> รายนามผู้อำนวยการ | ทำเนียบผู้อำนวยการโรงพยาบาลกุสุมาลย์> วาระการดำรงตำแหน่ง |
| --- | --- |
1. นายแพทย์อำนวย กาจีนะ: พ.ศ. 2526 – พ.ศ. 2536
2. นายแพทย์ปรเมษฐ์ กิ่งโก้: พ.ศ. 2536 – พ.ศ. 2543
3. นายแพทย์สมชาย ภาสอาจ: พ.ศ. 2543 – พ.ศ. 2547
4. นายแพทย์ชัยวัฒน์ ธนูพันธ์ชัย: พ.ศ. 2547 – พ.ศ. 2549
5. นายแพทย์โกศล วราอัศวปติ: พ.ศ. 2549 – พ.ศ. 2558
6. แพทย์หญิงธีรารัตน์ พลราชม: พ.ศ. 2558 – ปัจจุบัน
อาคารและสิ่งก่อสร้าง

โรงพยาบาลกุสุมาลย์มีพื้นที่ 28 ไร่ 2 งาน 37 ตารางวา มีอาคารและสิ่งก่อสร้างที่สำคัญ ดังนี้
อาคารผู้ป่วยนอก ประกอบด้วย ห้องอุบัติเหตุฉุกเฉิน ห้องบัตร ห้องชันสูตร ห้องตรวจโรคผู้ป่วยนอก ห้องจ่ายยา และห้องจ่ายเงิน
อาคารผู้ป่วยนอกเดิม ประกอบด้วย ห้องบริหารทั่วไป ห้องประชุมเล็ก ห้องงานประกันสุขภาพ ห้องกลุ่มการพยาบาล ห้องคลอด-ห้องหลังคลอด ห้องผ่าตัด และห้องเอกซเรย์
อาคารปุญโญภาโส ประกอบด้วย ห้องผู้ป่วยแยกโรค และห้องผู้ป่วยพิเศษ
อาคารผู้ป่วยใน ประกอบด้วย ห้องผู้ป่วยสามัญ ห้องผู้ป่วยพิเศษ และห้องผู้ป่วยแยกโรค
อาคารกายภาพบำบัด ประกอบด้วย งานกายภาพบำบัด และงานบริการด้านปฐมภูมิและองค์รวม
อาคารพระรัชมงคลนายก ประกอบด้วย งานแพทย์แผนไทย/แผนจีน ห้องประชุมแพทย์แผนไทย ศูนย์คอมพิวเตอร์ และศูนย์คุณภาพ
อาคารทันตกรรมปัญโญภาโส ประกอบด้วย งานทันตกรรม และห้องประชุมทันตกรรม
อาคารอื่นๆ ประกอบด้วย ห้องประชุมรัชมงคลนายก (หลวงปู่คำดี) คลังยา โรงครัว หน่วยจ่ายกลาง-ซักฟอก คลังพัสดุ และบ้านพักเจ้าหน้าที่
แหล่งข้อมูลอื่น

"เว็บไซต์โรงพยาบาลกุสุมาลย์". คลังข้อมูลเก่าเก็บจากแหล่งเดิมเมื่อ 2023-04-19. สืบค้นเมื่อ 2023-04-19.
"เฟซบุ๊กโรงพยาบาลกุสุมาลย์".
โรงละครแกรมแมนส์ไชนิส

| --- | --- |
ทางเข้าลานด้านหน้าบนถนนฮอลลีวูดบูเลอวาร์ด
th
ชื่อเดิม: โรงละครแมนน์สไชนิส (1973–2001) โรงละครแกรมแมนส์ไชนิส (1927–73; 2001–13)
ที่อยู่: 6925 ฮอลลีวูดบูเลอวาร์ด ฮอลลีวูด รัฐแคลิฟอร์เนีย 90028
พิกัด: 34°6′7″N 118°20′27.5″W﻿ / ﻿34.10194°N 118.340972°W﻿ / 34.10194; -118.340972
เจ้าของ: ไชนิสเธียเตอรส์ แอลแอลซี
ชนิด: โรงภาพยนตร์ในร่ม
ความจุ: 932 (as of 2013)
การก่อสร้าง
ลงเสาเข็ม: 9 มกราคม ค.ศ. 1926
ก่อสร้าง: 16 มกราคม ค.ศ. 1926
เปิดใช้สนาม: 18 พฤษภาคม ค.ศ. 1927
ปรับปรุง: ค.ศ. 2001–04 2013 (การแปลงเป็นดิจิทัลไอแมกซ์) 2014 (70mm ไอแมกซ์ ติดตั้งสำหรับเรื่อง อินเตอร์สเตลลาร์ ทะยานดาวกู้โลก) 2015 (ติดตั้งไอแมกซ์ด้วยเลเซอร์)
สถาปนิก: เรย์มอนด์ เอ็ม. เคนเนดี โดนัลด์ วิลคินสัน
เว็บไซต์
www.tclchinesetheatres.com

 Los Angeles Historic-Cultural Monument
ขึ้นเมื่อ: June 5, 1968
เลขอ้างอิง: 55
 
 
โรงละครแกรมแมนส์ไชนิส (อังกฤษ: Grauman's Chinese Theatre) (ตราเป็นโรงละครทีซีแอลไชนิส (อังกฤษ: TCL Chinese Theatre) ด้วยเหตุผลด้านสิทธิ์ในการตั้งชื่อ) เป็นโรงภาพยนตร์ตั้งอยู่บนฮอลลีวูดวอล์กออฟเฟมอันเก่าแก่ที่ 6925 ฮอลลีวูดบูเลอวาร์ด ในฮอลลีวูด ลอสแอนเจลิส รัฐแคลิฟอร์เนีย ประเทศสหรัฐอเมริกา
เป็นโรงละครจีนแบบดั้งเดิมได้รับการสร้างหลังจากความสำเร็จของโรงละครแกรมแมนส์อียิปต์ที่อยู่ใกล้เคียง ซึ่งเปิดในปี ค.ศ. 1922 ทั้งสองแห่งมีสถาปัตยกรรมสไตล์เอ็กซ์โซติกรีไววัล สร้างขึ้นโดยหุ้นส่วนที่นำโดยซิด เกรแมน เป็นเวลากว่า 18 เดือน เริ่มตั้งแต่เดือนมกราคม ค.ศ. 1926 โรงละครเปิดทำการในวันที่ 18 พฤษภาคม ค.ศ. 1927 โดยมีรอบปฐมทัศน์เรื่อง The King of Kings ของเซซิล บี. เดอมิลล์ นับแต่นั้นเป็นต้นมามีการฉายรอบปฐมทัศน์หลายครั้ง รวมถึงการเปิดตัวสตาร์ วอร์ส ของจอร์จ ลูคัส ในปี ค.ศ. 1977 ตลอดจนงานเลี้ยงวันเกิด การท่องเที่ยวขององค์กร และรางวัลออสการ์สามครั้ง ลักษณะเด่นของโรงละคร ได้แก่ บล็อกคอนกรีตที่ลานด้านหน้า ซึ่งมีลายเซ็น รอยเท้า และรอยมือของบุคคลที่มีชื่อเสียงในภาพยนตร์ตั้งแต่ช่วงทศวรรษที่ 1920 จนถึงปัจจุบัน
เดิมชื่อโรงละครแกรมแมนส์ไชนิสและเปลี่ยนชื่อเป็นโรงละครแมนน์สไชนิสในปี ค.ศ. 1973; ชื่อนี้คงอยู่จนถึงปี ค.ศ. 2001 หลังจากนั้นก็เปลี่ยนกลับเป็นชื่อเดิม เมื่อวันที่ 11 มกราคม ค.ศ. 2013 บริษัททีซีแอลคอร์ปอร์เรชันผู้ผลิตอุปกรณ์อิเล็กทรอนิกส์ของจีน ได้ซื้อสิทธิ์ในการตั้งชื่อโรงงาน
ในปี ค.ศ. 2013 โรงละครจีนร่วมมือกับไอแมกซ์คอร์ปอเรชันเพื่อเปลี่ยนให้เป็นโรงภาพยนตร์ไอแมกซ์โดยออกแบบเอง โรงละครได้รับการปรับปรุงใหม่ สามารถจุคนได้ 932 คน และมีจอภาพยนตร์ที่ใหญ่ที่สุดจอหนึ่งในอเมริกาเหนือ